OpenLLM-France/wikimedia huggingface dataset:
# Berta Serrahima Castellà

Berta Serrahima Castellà (Barcelona?, 2002) és una jugadora d'hoquei sobre herba catalana.
Membre de la nissaga dels Serrahima, es formà al Júnior Futbol Club amb el qual debutà en competicions estatals la temporada 2020-21. Aquella mateixa temporada guanyà la Copa de la Reina, essent escollida MVP de la final, i aconseguí la medalla de bronze a l'Euro Hockey League. Es proclamà campiona de Lliga femenina la temporada 2022-23 amb el club cugatenc, la primera de l'entitat. Internacional amb la selecció espanyola sub-21, disputà el Campionat del Món sub-21 de 2021 i el d'Europa de 2022.

## Palmarès

* 1 Lliga espanyola d'hoquei sobre herba femenina: 2022-23
* 1 Copa espanyola d'hoquei sobre herba femenina: 2021
* 2 Campionats de Catalunya d'hoquei sobre herba femení: 2020-21, 2021-22

## Referències

* ↑ Carol, Joan. «El Hockey en la sangre: las hermanas Serrahima campeonas de Copa con el Junior» (en castellà). El Periódico, 18-12-2020. [Consulta: 18 juny 2023].
* ↑ «Berta Serrahima; MVP Iberdrola de la final de la Copa de la Reina 2020» (en castellà). RFEH, 14-12-2000. Arxivat de l'original el 2023-06-18. [Consulta: 18 juny 2023].
* ↑ Sánchez, Jordi. «2-4: Un enorme Junior hace historia ganando su primera Liga Iberdrola» (en castellà). Mundo Deportivo, 11-06-2023. [Consulta: 18 juny 2023].
* ↑ «Quatre terrassenques disputaran el Mundial sub21 de Sudàfrica». Món Terrassa, 24-11-2021. [Consulta: 18 juny 2023].

## Enllaços externs

* Fitxa de Berta Serrahima Castella - FEH
# Pomfret (Connecticut)

Pomfret és una població dels Estats Units a l'estat de Connecticut. Segons el cens del 2005 tenia 4.142 habitants.

## Demografia

Segons el cens del 2000, Pomfret tenia 3.798 habitants, 1.433 habitatges, i 1.053 famílies. La densitat de població era de 36,4 habitants/km².
Dels 1.433 habitatges en un 36,3% hi vivien nens de menys de 18 anys, en un 62,2% hi vivien parelles casades, en un 7,8% dones solteres, i en un 26,5% no eren unitats familiars. En el 20,9% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,7% tenia menys de 18 anys, un 6,5% entre 18 i 24, un 29,4% entre 25 i 44, un 26,6% de 45 a 60 i un 10,8% 65 anys o més.
L'edat mediana era de 39 anys. Per cada 100 dones de 18 o més anys hi havia 94,2 homes.
La renda mediana per habitatge era de 57.938 $ i la renda mediana per família de 64.650 $. Els homes tenien una renda mediana de 43.333 $ mentre que les dones 28.901 $. La renda per capita de la població era de 26.029 $. Aproximadament l'1,7% de les famílies i el 4,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pomfret». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Pomfret». American Fact Finder. Oficina del Cens dels Estats Units, 12-01-2010.
# Cocker spaniel anglès

El cocker spaniel anglès és una raça de gos provinent del Regne Unit, de mida mitjana i amb un pèl adorable quan és mantingut correctament. Originalment es va desenvolupar aquesta raça per a la cacera d'ànecs. En el present encara s'usa en la cacera però també se l'empra com a animal de companyia. El seu temperament calmat, una vegada que ha fet el seu exercici diari, ha permès que sigui emprat com a gos de teràpia per a persones deshabilitades i ancians. També es fan servir entre els cossos de seguretat pel rastreig i entre els grups de protecció civil per a arribar allà on els gossos més grans no poden (ja sigui per les dificultats d'accés, o bé pels perills d'allaus o similars). I també són habituals en les exhibicions i concursos esportius de tipus agility.

## Origen

El nom del cocker té el seu origen en la paraula anglesa woodcock (becada en català), ja que aquest spaniel era utilitzat originalment per a la caça d'aquesta au. Es creu que aquesta raça és descendent de gossos conillers de la península Ibèrica ("Hispania") que també van donar origen a varis spaniels, tant francesos com anglesos. Es considera que va ser el duc de Marlborough qui va seleccionar a un tipus de spaniel bastant similar a l'actual. Els spaniel del duc tenien les orelles més llargues que els altres i el pèl era blanc amb taques vermelles i ataronjades. A partir d'aquests gossos, els criadors anglesos van continuar la selecció, fins a arribar a fixar l'estàndard definitiu el 1901. A la Federació Cinològica Internacional (FCI) està classificat amb el número 5, secció 2 del grup 8.

## El cocker americà

Als Estats Units, cap al 1800, es va començar a desenvolupar una varietat, avui considerada una altra raça descendent de la primera, anomenada cocker spaniel americà, reconeguda per la FCI el 1946 amb el número 167 (grup 8, secció 2). Com a trets més diferenciables de l'anglès cal destacar una mida menor en la mitjana de la raça, un morro més xato, uns ulls més enfonsats al crani (tot i que les òrbites acostumen a estar més sortides), un front més prominent i un pèl més llarg i abundant.
* Còcker anglès bicolor (amb cadell)
* Còcker anglès tricolor
* Còcker anglès amb una combinació de colors poc habitual
* Còcker americà (negre)
* Còcker americà bicolor (ros i blanc)

## Enllaços externs

* El cocker a American Kennel Club Arxivat 2010-02-25 a Wayback Machine.
* http://www.thecockerspanielclub.co.uk/
# Gairo

Gairo (en sard, Gàiru) és un municipi italià, dins de la Província de Nuoro. L'any 2007 tenia 1.678 habitants. Es troba a la regió de Quirra. Limita amb els municipis d'Arzana, Cardedu, Jerzu, Lanusei, Osini, Seui, Tertenia, Ulassai i Ussassai.

## Administració

Llista d'alcaldes :
| Període | Identitat | Partit |
| 2005- | Roberto Marino Marceddu | Llista Cívica |
# Bledar Kola

Bledar Kola (Lezhë, 1 d'agost de 1972) és un exfutbolista albanès de la dècada de 1990.
Fou 39 cops internacional amb la selecció albanesa.
Pel que fa a clubs, defensà els colors de Panathinaikos, Apollon Smyrnis, Panargiakos i AEK Atenes.

## Referències

* ↑ «Albania – Record International Players». RSSSF. [Consulta: 22 febrer 2009].
* ↑ «Foreign Players in Greece since 1959/60». RSSSF. Arxivat de l'original el 10 desembre 2008. [Consulta: 22 febrer 2009].
* ↑ Bledar Kola a National-Football-Teams.com (anglès)
# Pomiers

Pomiers fou una senyoria de Suïssa, posseïda al segle xiv per Arquimbald de Grailly en feu del comte de Savoia.S'identifica amb Pomeiry, prop de Rolle, al Vaud.
# Ciutat d'Assís

Ciutat d'Assís és un barri de la ciutat d'Alacant a l'Alacantí (País Valencià). Limita al nord amb el terme municipal de Sant Vicent del Raspeig; a l'est amb els barris de la Divina Pastora, el Polígon de Sant Blai, Florida-Portatge i la Florida; al sud amb el Polígon del Baver; i a l'oest amb les entitats de població pertanyents al terme municipal d'Alacant de la Canyada del Fenollar, Fontcalent i el Bacarot.
Segons el padró municipal del 1r de gener de 2020, la seua població era de 6.620 habitants, dels quals 3.239 eren hòmens (48,93%) i 3.381 dones (51,07%).

## Referències

* ↑ Sorribes i Monrabal, Josep. Un país de ciutats o Les ciutats d'un país. [València]: Universitat de València, 2002, p. 154. ISBN 84-370-5389-7.
* ↑ «Dades del padró d'Alacant» (en castellà). Diputació d'Alacant, n.d.. [Consulta: 17 octubre 2021].

## Vegeu també

* Llista de barris d'Alacant
# Gilbert Abbott à Beckett

Gilbert Abbott A Beckett. (Londres, 9 de gener de 1811 - Boulogne-sur-Mer, França, 30 d'agost de 1856). Periodista, dramaturg i escriptor humorista britànic.
Fill d'un advocat la família del qual deia ser descendent de Thomas Becket, va rebre la seva educació a la Westmisnter School en lleis. Va editar Figaro in London i va ser un dels creadors de la Revista Punch, on va contribuir fins a la seva defunció. Va ser un actiu periodista de The Times i The Mornig Herald, i va contribuir amb petits articles a The Illustrated London News. Va dirigir des de 1846 Almanack of the Month i va produir unes quinze obres, algunes d'elles dramatitzacions dels relats curts de Charles Dickens en col·laboració amb Mark Lemon. Va escriure també una Història Còmica de Roma (1852) i una Història Còmica d'Anglaterra (1847-1848). En 1849 va arribar a ser jutge de primera instància. Dos dels seus fills, Gilbert Arthur A Beckett i Arthur William A Beckett van ser escriptor i periodista respectivament.
# Chilomycterus atringa

Chilomycterus atringa és una espècie de peix de la família dels diodòntids i de l'ordre dels tetraodontiformes.
Poden assolir fins a 60 cm de longitud total. És un peix marí, de clima subtropical i associat als esculls de corall.
Es troba a l'Atlàntic occidental: des de Nova Jersey (Estats Units), Bermuda i el sud-oest del Golf de Mèxic fins al sud del Brasil. També és present a l'Atlàntic oriental.

## Referències

* ↑ Linnaeu, C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Naturae, Ed. X. v. 1: i-ii + 1-824.
* 1 2 3 «Chilomycterus atringa» (en anglès). FishBase. Froese, Rainer; Pauly, Daniel (editors).
* ↑ Maigret, J. i B. Ly, 1986. Les poissons de mer de Mauritanie. Science Nat., Compiègne. 213 p.

## Bibliografia

* Duron, M. i J.C. Queró, 1990. Diodontidae. p. 1073-1076. A: J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Leis, J.M., 2001. Diodontidae. Porcupine fishes (burrfishes). p. 3958-3965. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.
* Leis, J.M., 2002. Diodontidae. Porcupinefishes (burrfishes, spiny puffers). p. 2007-2013. A: K.E. Carpenter (ed.) FAO species identification guide for fishery purposes. The living marine resources of the Western Central Atlantic. Vol. 3: Bony fishes part 2 (Opistognathidae to Molidae).
* Tyler, J.C., 1978. Diodontidae. A: W. Fischer (ed.) FAO species identification sheets for fishery purposes. Western Central Atlantic (Fishing Area 31). Vol. 2. (pag.var.). FAO, Roma.
Viccionari
# Ferreruela de Huerva

Ferreruela de Huerva és un municipi d'Aragó, situat a la província de Terol i enquadrat a la comarca de Jiloca.

## Referències

* ↑ «FERRERUELA DE HUERVA. Gobierno de Aragón» (en espanyol europeu). [Consulta: 17 febrer 2021].
# Germaine (Aisne)

Germaine és un municipi francès situat al departament de l'Aisne i a la regió dels Alts de França. L'any 2007 tenia 66 habitants.

## Demografia
### Població

El 2007 la població de fet de Germaine era de 66 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 32 habitatges, 31 eren l'habitatge principal de la família i 2 eren segones residències. Tots els 32 habitatges eren cases. Dels 31 habitatges principals, 27 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 2 tenien dues cambres, 5 en tenien tres, 7 en tenien quatre i 17 en tenien cinc o més. 19 habitatges disposaven pel capbaix d'una plaça de pàrquing. A 16 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Germaine el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 4 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 8 | 35 a 39 | 0 |
| 4 | 30 a 34 | 4 |
| 8 | 25 a 29 | 4 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 47 persones, 35 eren actives i 12 eren inactives. De les 35 persones actives 31 estaven ocupades (19 homes i 12 dones) i 4 estaven aturades (2 homes i 2 dones). De les 12 persones inactives 5 estaven jubilades, 2 estaven estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa classificada com a «altres activitats de serveis».
L'any 2000 a Germaine hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Germaine a l'INSEE.
* Évolution et structure de la population Fitxa amb el detall de dades de Germaine a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Josip Bukal

Josip Bukal (15 de novembre de 1945 - 30 d'agost de 2016) fou un futbolista bosnià de la dècada de 1960.
Fou 24 cops internacional amb la selecció iugoslava.
Pel que fa a clubs, defensà els colors de FK Željezničar i Standard Liège.

## Referències

* ↑ «Preminuo Josip Bukal, legenda Željezničara» (en croatian). Večernji list, 31-08-2016 [Consulta: 1r setembre 2016].
* ↑ Serbian football federation
* ↑ «Preminuo Josip Bukal» (en bosnian), 31-08-2016. [Consulta: 1r setembre 2016].
* ↑ «UEFA Europa League 1973/74 - History - Statistics - UEFA.com». [Consulta: 1r setembre 2016].
* ↑ Josip Bukal a National-Football-Teams.com (anglès)
# Bidasoa

El Bidasoa és un riu basc que neix als Pirineus, a la localitat d'Erratzu (terme municipal de Baztan) a la unió de les regates Izpegi i Iztauz. Des de la seua capçalera i fins a la localitat d'Oronoz-Mugairi se l'anomena «riu Baztan» on dona nom a la comarca navarresa de la Vall de Baztan. A partir d'allà, rep el nom de «riu Bidasoa».
Al llarg del seu recorregut rep nombrosos rius, regates i afluents com la regata Ceberia, el riu Ezkurra, el barranc Iruribieta, al riu Latsa, i a continuació s'uneixen a ell la regata Etxalar, el rierol Arregi i l'Onin.
A territori navarrès arriba fins a Endarlaza per a passar durant deu quilòmetres a marcar la frontera guipuscoana i labortana entre Espanya i França, i acabar desembocant en la Mar Cantàbrica, entre Hendaia (França) i Hondarribia.
Al mig del riu hi ha l'Illa dels Faisans, que pertany en condomini als dos estats.
El Bidasoa és un riu basc conegut per la pesca de truita i salmó.

## Referències

* ↑ «Río Bidasoa» (en basc). [Consulta: 15 setembre 2024].
* ↑ CASTILLO, ALICIA DEL. «La densidad de alevines de trucha se triplicó en 2016 con respecto al año anterior» (en castellà), 11-01-2017. [Consulta: 15 setembre 2024].

## Enllaços externs

* Riu Bidasoa Arxivat 2006-05-03 a Wayback Machine. (castellà)
# Ciutat d'Albaida

El club de pilota valenciana Ciutat d'Albaida és una entitat esportiva del municipi d'Albaida, dedicat al foment i a la pràctica de les diverses modalitats de la pilota valenciana. Fou fundat el 2005, sota la direcció d'Antoni Albert Durà. També disposa d'una escola de pilota per formar als més menuts en l'esport de pilota a raspall.

## Referències

* 1 2 L'aficció a la pilota resorgeix a la ciutat d'Albaida, gràcies al nou club de pilota., vilaweb, 23 d'abril de 2005
* ↑ L'Ajuntament d'Albaida organitza la primera Gala de l'Esport, Vilaweb, 21 d'abril de 2006

## Enllaços externs

* Web del CPV Ciutat d'Albaida
# Generador de rellotge

Un generador de rellotge és un component electrònic que produeix impulsos amb una determinada freqüència. Es pot tractar de components mecànics, elèctrics, electrònics o de conjunts, que són necessaris per a processament de dades i per a sincronitzar. El generador de rellotge sol servir d'un controlador en una unitat funcional. El generador de rellotge produeix els impulsos en una unitat funcional electrònica com pot ser, per exemple, un sumador. La freqüència de rellotge s'especifica en hertzs. En el cas dels processadors el nombre de rellotge és el valor amb el que s'indica la velocitat de càlcul, com ara 2.000 Hz. El generador de rellotge és sovint un multivibrador corrent. El generador en ordinadors i en rellotges sol ser un oscil·lador de quars. En els automòbils el generador de rellotge per a les llums intermitents sol ser un relé amb un temporitzador.

## Referències

* ↑ «What is a Clock Generator?». [Consulta: 16 abril 2019].
* ↑ «Circuitos digitales».

## Vegeu també

* Metrònom (generador de rellotge acústic, elèctric, electrònic o mecànic)
* Oscil·lador de quars
* Oscil·lador Pierce
# Cheilotrema saturnum

Cheilotrema saturnum és una espècie de peix de la família dels esciènids i de l'ordre dels perciformes.

## Morfologia

* Els mascles poden assolir 45 cm de longitud total i 700 g de pes.

## Alimentació

Menja crancs.

## Depredadors

Als Estats Units és depredat per elasmobranquis.

## Hàbitat

És un peix marí, de clima subtropical (34°N-20°N) i demersal que viu fins als 46 m de fondària.

## Distribució geogràfica

Es troba a l'oceà Pacífic oriental: des de Califòrnia (els Estats Units) fins a la Baixa Califòrnia (Mèxic).

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Chao, L.N., 1995. Sciaenidae. Corvinas, barbiches, bombaches, corvinatas, corvinetas, corvinillas, lambes, pescadillas, roncachos, verrugatos. p. 1427-1518. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para identificación de especies para los fines de la pesca. Pacífico Centro-oriental. 3 volums. 1813 p.
* ↑ Eschmeyer, W.N., E.S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* ↑ Chao, L.N., 1995.
* ↑ FishBase (anglès)
* ↑ Escobar-Fernández, R. i M. Siri, 1997. Nombres vernáculos y científicos de los peces del Pacífico mexicano. Universidad Autónoma de Baja California, Sociedad Ictiológica Mexicana, A.C. Mexico.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Hinegardner, R. i D.E. Rosen, 1972. Cellular DNA content and the evolution of teleostean fishes. Am. Nat. 106(951): 621-644.
* Limbaugh, C., 1961. Life history and ecological notes on the black croaker. Calif. Fish Game 41(2):163-174.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Pauly, D., 1978. A preliminary compilation of fish length growth parameters. Ber. Inst. Meereskd. Christian-Albrechts-Univ. Kiel (55):1-200.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Evangeleen Ikelap

Evangeleen Ikelap (18 de gener de 1982) és una atleta micronèsia que va competir internacionalment pels Estats Federats de Micronèsia.
Va representar els Estats Federats de Micronèsia en els Jocs Olímpics d'Estiu de 2004 a Atenes. Va competir en els 100 metres llisos femení, on va acabar 7a en la seva sèrie en un temps de 13,50 segons, que no li va permetre passar a la següent ronda.
La seva germana menor Maria Ikelap va competir en el mateix esdeveniment als Jocs Olímpics d'Estiu de 2008.

## Referències

* 1 2 «Evangeleen Ikelap» (en anglès). Sports-Reference Profile. Arxivat de l'original el 2020-04-18. [Consulta: 28 agost 2020].
# Germain Pilon

Germain Pilon (París, 1537 - 3 de febrer del 1590) va ser un dels més destacats escultors i modelistes del renaixement francès. És el fill de l'escultor André Pilon originari dels afores de Le Mans.
De les seves obres destaca Les Tres Gràcies, obra que avui es troba al Museu del Louvre i que fou encomanada per Enric II de França. Fou l'escultor que millor expressà l'esperit de la Contrareforma a França.
A Barcelona a la plaça Reial es troba una còpia de les seves Tres Gràcies, un disseny de Louis-Tullius-Joachim Visconti, segons un projecte de l'arquitecte Francesc Daniel Molina.

## Referències

* 1 2 «Germain Pilon». Gran Enciclopèdia Catalana. Barcelona: Grup Enciclopèdia Catalana.
* ↑ «Pilon, Germain(1525 env.-1590)». A: Encyclopædia Universalis [Consulta: 21 març 2017].
* ↑ Goldberg, Victoria L. «Graces, Muses, and Arts: The Urns of Henry II and Francis I». Journal of the Warburg and Courtauld Institutes, 29, 19, pàg. 206-218.
* ↑ «Font de les Tres Gràcies». Guia Ciutat Vella Barcelona, s.d. [Consulta: 21 març 2017].

## Bibliografia

* Terrasse, Charles. Germain Pilon : biographie critique. París: Henri Laurens, 1930, p. 128 (Grands artistes).
# Billy Rose's Jumbo

Billy Rose's Jumbo és una pel·lícula musical estatunidenca de Charles Walters, estrenada el 1962.

## Argument

Jimmy Durante és el propietari d'un circ que compta només amb dues atraccions d'interès: la seva filla (Doris Day) i Jumbo, un elefant de gran talent. La noia i el seu pare hauran d'aguditzar l'enginy per salvar el circ de la persecució dels creditors.

## Repartiment

* Doris Day: Kitty Wonder
* Stephen Boyd: Sam Rawlins
* Jimmy Durante: Anthony ('Pop') Wonder
* Martha Raye: Lulu
* Dean Jagger: John Noble
* Joseph Waring: Harry
* Lynn Wood: Tina
* Charles Watts: Ellis
* James Chandler: Parsons

## Premis i nominacions
### Nominacions

* 1963. Oscar a la millor banda sonora per George Stoll
* 1963. Globus d'Or a la millor pel·lícula musical o còmica
* 1963. Globus d'Or al millor actor musical o còmic per Stephen Boyd
* 1963. Globus d'Or al millor actor musical o còmic per Jimmy Durante
* 1963. Globus d'Or a la millor actriu musical o còmica per Doris Day
* 1963. Globus d'Or a la millor actriu secundària per Martha Raye

## Referències

* ↑ «Billy Rose's Jumbo». The New York Times.
# Pintxuk

Pintxuk (en rus: Пинчук) és un poble (un khútor) de l'óblast de Vorónej, a Rússia, segons el cens del 2010 tenia un habitant.

## Referències

* ↑ Расстояние от Херсонского до Россоши
* 1 2 Херсонский хутор на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области